32001L0116
L 018/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2001/116/ЕО НА КОМИСИЯТА
от 20 декември 2001 година
за привеждане в съответствие с техническия прогрес на Директива 70/156/ЕИО на Съвета за сближаване на законодателствата на държавите-членки относно типовото одобрение на моторните превозни средства и техните ремаркета
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторните превозни средства и техните ремаркета (1), последно изменена с Директива 2000/40/ЕО на Европейския парламент и на Съвета (2), и по-специално, член 13, параграф 2 от нея,
като има предвид, че:
(1)
Директива 70/156/ЕИО и приложенията към нея са били изменяни няколко пъти и тъй като следва да се внасят по-нататъшни изменения в приложенията, те би трябвало да бъдат обединени в един единствен текст за яснота.
(2)
Разпоредбата, отнасяща се до необходимите административни документи за типово одобрение на превозно средство, която се съдържа в тези приложения, би трябвало да се прилага спрямо превозни средства от категория М1, оборудвани с двигател с вътрешно горене.
(3)
Приложенията към Директива 70/156/ЕИО с измененията, направени в тази директива, осигуряват също необходимите административни документи за типово одобрение на превозни средства и от други категории освен от М1. Такива одобрения, обаче, следва да се присъждат само след влизането в сила на директива, която отменя и заменя Директива 70/156/ЕИО и влизането в сила на считаните за необходими изменения в съответните отделни директиви за целите на прилагане спрямо превозни средства от някои категории, различни от категория М1.
(4)
Целесъобразно е да се осигури систематичност при присвояването на номерът на одобренията.
(5)
Директива 70/156/ЕИО би следвало да се измени в съответствие с това.
(6)
Мерките, регламентирани с настоящата директива, са в съответствие с мнението на Комитета за привеждане в съответствие с техническия прогрес, учреден на основание на Директива 70/156/ЕИО,
ПРИЕ НАСТОЯЩАТА ДИРЕКТИВА:
Член 1
Директива 70/156/ЕИО се изменя, както следва:
1.
в член 4, параграф 1, втора алинея, се заличава следното: „и се дават специални номерът на одобрение според разпоредбите на приложение VII“;
2.
в член 8, параграф 2, буква в), шеста алинея, се заличава следното: „и всички специални номерът на одобрение се заместват с нормални номерът на одобрение“;
3.
приложенията към Директива 70/156/ЕИО се заменят с текста в приложението към настоящата директива.
Член 2
1. По отношение на типово одобрение на превозни средства държавите-членки прилагат Директива 70/156/ЕИО, както е изменена с настоящата директива, само за превозни средства от категория М1, оборудвани с двигател с вътрешно горене.
2. По отношение на типово одобрение на превозни средства със специално предназначение от категория М1, държавите-членки, само в случай на отправена молба от производителя, прилагат член 4, параграф 1 от Директива 70/156/ЕИО, изменена с Директива 1998/14/ЕО (3).
3. Член 10 от Директива 70/156/ЕИО, изменена с Директива 87/358/ЕИО (4),продължава да се прилага към типовото одобрение на превозни средства, различни от тези, посочени в алинея 1.
Член 3
1. По отношение издаването на сертификати за съответствие след типово одобрение на ЕО, съществуващите образци може да продължат да се използват до 30 юни 2003 г.
2. Настоящата директива не отменя типово одобрение, издадено преди влизането ѝ в сила, нито изключва разширяването на такива одобрения при условията на директивите, в съответствие с които те са били първоначално издадени.
Член 4
1. Държавите-членки приемат и публикуват необходимите законови, подзаконови и административни разпоредби, за да се съобразят с настоящата директива, преди 1 юли 2002 г. Те незабавно уведомяват Комисията за това. Те прилагат тези разпоредби от 1 юли 2002 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Редът и условията на позоваване се определят от държавите-членки.
2. Държавите-членки уведомяват Комисията за текста на основните разпоредби от националното законодателство, които те приемат в областта, уредена с настоящата директива.
Член 5
Настоящата директива влиза в сила на двадесетия ден от датата на нейното публикуване в Официален вестник на Европейските общности.
Член 6
Адресати на настоящата директива са държавите-членки.
Съставено в Брюксел на 20 декември 2001 година